CELEX: 62007CJ0475
Language: mt
Date: 2009-02-12
Title: Sentenza tal-Qorti tal-Ġustizzja (it-Tielet Awla) tat-12 ta' Frar 2009. # il-Kummissjoni tal-Komunitajiet Ewropej vs ir-Repubblika tal-Polonja. # Nuqqas ta’ Stat li jwettaq obbligu - Taxxa fuq l-elettriku - Direttiva 2003/96/KE - L-ewwel subparagrafu tal-Artikolu 21(5) - Mument li fih tkun dovuta t-taxxa. # Kawża C-475/07.

Sentenza tal-Qorti tal-Ġustizzja (It-Tielet Awla) tat-12 ta’ Frar 2009 – Il‑Kummissjoni vs Il-Polonja
      (Kawża C‑475/07)
      “Nuqqas ta’ Stat li jwettaq obbligu – Taxxa fuq l-elettriku – Direttiva 2003/96/KE – L-ewwel subparagrafu tal-Artikolu 21(5) – Mument li fih tkun dovuta t-taxxa”
      1.                     Proċedura - Rikors promotur - Rekwiżiti proċedurali - Identifikazzjoni tas-suġġett tal-kawża - Sunt tal-motivi invokati -
            Formulazzjoni mhux ambigwa tat-talbiet tar-rikorrenti (Regoli tal-Proċedura tal-Qorti tal-Ġustizzja, Artikolu 38(1)(ċ)) (ara
            l-punti 43,44)
      2.                     Atti tal-istituzzjonijiet - Direttivi - Implementazzjoni mill-Istati Membri - Ħtieġa ta’ traspożizzjoni ċara u preċiża (Artikolu
            249 KE) (ara l-punt 49)
      3.                     Rikors għal nuqqas ta’ twettiq ta’ obbligu - Prova tan-nuqqas - Oneru tal-Kummissjoni - Traspożizzjoni insuffiċjenti jew inadegwata
            ta’ direttiva (Artikolu 226 KE) (ara l-punt 54)
      Suġġett 
      
         
               Nuqqas ta’ Stat li jwettaq obbligu – Nuqqas li jadotta, fit-terminu previst, il-miżuri neċessarji sabiex jikkonforma ruħu
                  mal-Artikolu 21(5) tad-Direttiva tal-Kunsill 2003/96/KE tas-27 ta’ Ottubru 2003, li tirriforma l-istruttura tal-Komunità dwar
                  tassazzjoni fuq prodotti ta’ enerġija u elettriku (ĠU Edizzjoni Speċjali bil-Malti, Kapitolu 9, Vol. 1, p. 405) – Mument li
                  fih tkun dovuta t-taxxa fuq l-elettriku.
               
            Dispożittiv
      1)         Billi naqset milli tikkonforma, fl-1 ta’ Jannar 2006, is-sistema tagħha ta’ tassazzjoni tal-elettriku, fir-rigward ta’ meta
         tkun dovuta t-taxxa fuq l-elettriku, mar-rekwiżiti tal-ewwel subparagrafu tal-Artikolu 21(5) tad-Direttiva tal-Kunsill 2003/96/KE,
         tas-27 ta’ Ottubru 2003, li tirriforma l-istruttura tal-Komunità dwar tassazzjoni fuq prodotti ta’ enerġija u elettriku, kif
         emendata bid-Direttiva tal-Kunsill 2004/74/KE, tad-29 ta’ April 2004, ir-Repubblika tal-Polonja naqset milli twettaq l-obbligi
         tagħha taħt din id-direttiva.
      
      2)         Ir-Repubblika tal-Polonja hija kkundannata għall-ispejjeż.